Գոռոզ բերդը, որը ներկայումս կրում է Բերդահոնջ անվանումը գտնվում է Արցախի Մարտունու շրջանի Ներքին Թաղավարդ գյուղից հարավ-արևելք, 4 կողմերից առանձնացված մի ձվաձև լեռան վրա: Ժայռազանգվածը շրջափակված է 4-9մ բարձրության կրկնապարիսպներով և զբաղեցնում է ավելի քան 2370 քառ. մետր տարածք: Պարիսպներն ունեին աշտարակներ, որոնք ամբողջապես չեն պահպանվել: Ամրոցի միակ մուտքը հյուսիս-արևելյան կողմից է, որտեղից անցում է կատարվում նախ պարսպի առաջին շերտը, որից հետո՝ միջնաբերդ, որը համեմատաբար փոքր չափեր ունի: Պահպանվել են նաև այլ շինությունների ավերակներ: